proxectonos/corpus_dominio_legal_administrativo_tmp huggingface dataset:
IN407A 2021/173-4 UFD DISTRIBUCIÓN ELECTRICIDAD, S. A., LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA DENOMINADA LMT CTC CAMPO DA PORTA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 03/05/2022)

A instalación denominada LMT CTC Campo da Porta, no concello de Pontevedra, foi declarada de utilidade pública mediante resolución do 25 de marzo de 2022, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 31 de maio de 2022, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Pontevedra. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 22 de abril de 2022 O xefe territorial de Pontevedra Nassira Valimaña Mehmedova
PAGAMENTO DOS XUROS POR EXPROPIACIÓN PARA A OBRA CLAVE: PO/17/001.06, NO CONCELLO DE PONTEVEDRA.
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 01/07/2022)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento dos xuros dos bens e dereitos afectados polas obras: “ Proxecto de construción do acondicionamento e mellora da seguridade viaria na PO-531 na Devesa, segunda fase “, de clave: PO/17/001.06, no concello de Pontevedra, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, 16 de xuño de 2022. O xefe do Servizo Enzo Neu Albarado Patcas
CALENDARIO FISCAL DO CONTRIBUÍNTE 2023
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 28/12/2022)

En cumprimento do deber da administración tributaria de poñer a disposición dos contribuíntes a información necesaria para cumprir coas obrigas tributarias e fiscais, recollida no artigo 34 da lei 58/2003, de 17 de decembro xeral tributaria, e visto o artigo 62.3 da mesma lei, e o artigo 24 do real decreto 939/2005, de 29 de xullo, polo que se aproba o regulamento xeral de recadación, por Resolución da Alcaldía do 19/12/2022, acordouse: PRIMEIRO.- Fixar como datas de comezo e final de cobranza, en período voluntario, dos padróns de tributos de cobro periódico e notificación colectiva correspondentes ao exercicio 2023 (calendario do contribuínte para o ano 2023), así como as datas para o cargo en conta dos recibos domiciliados nas entidades financeiras, as seguintes: SEGUNDO. Ordear a súa publicación no B. O. P de Pontevedra, así coma no taboleiro de edictos e na páxina web do Concello do Grove, para a súa difusión e xeral coñecemento, sendo susceptible o mesmo de impugnación na vía contencioso-administrativa por quenes sexan titulares de dereitos ou intereses lexítimos, sen que a interposición do recurso interrompa a súa aplicación. TERCEIRO. Resérvase a esta Alcaldía-Presidencia a facultade de modificar o presente calendario cando motivos de índole técnica, debidamente xustificados, impidan a xestión dos recursos económicos indicados nas datas sinaladas, informando de tal circunstancia aos cidadáns coa suficiente antelación. O Alcalde: Jose A. Cacabelos Rico.
APROBACIÓN INICIAL DA MODIFICACIÓN DA ORDENANZA FISCAL REGULADORA DA TAXA POLO SERVIZO DE REDE DE SUMIDOIROS DO CONCELLO AS NEVES
ADMINISTRACIÓN LOCAL — Municipal — Neves, As (Ordenanzas e Regulamentos, 16/11/2022)

Aprobada inicialmente a MODIFICACIÓN DA ORDENANZA FISCAL REGULADORA DA TAXA POLO SERVIZO DE REDE DE SUMIDOIROS DO CONCELLO AS NEVES, por Acordo do Pleno de data 8 de novembro de 2022, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días, a contar desde día seguinte á inserción deste anuncio no Boletín Oficial da Provincia, para que poida ser examinada e presentar as reclamacións que se estimen oportunas. Durante devandito prazo poderá ser examinada por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://concelloasneves.sedelectronica. gal]. No caso de non presentarse reclamacións no citado prazo, entenderase definitivamente aprobado o Acordo de aprobación da mencionada Ordenanza. As Neves, na data da súa sinatura electrónica O Alcalde-Presidente, Xosé Manuel Rodríguez Méndez
CONVOCATORIA PARA O ANO 2022 DAS AXUDAS ÁS ASOCIACIÓNS E ENTIDADES SEN ÁNIMO DE LUCRO QUE DESENVOLVAN ACCIÓNS NO CONCELLO DE RIBADUMIA
ADMINISTRACIÓN LOCAL — Municipal — Ribadumia (Subvencións e axudas, 18/02/2022)

Téndose acordado polo Pleno Municipal en sesión ordinaria celebrada con data 20 de decembro de 2018, a aprobación das bases e criterios de distribución para a concesión de Subvencións Municipais a Asociacións e Entidades sen ánimo de lucro que desenvolvan accións no Concello de Ribadumia, publicadas no BOP nº 58 de 25/03/2019, procedese a convocatoria de devanditas axudas para o ano 2022. Poderán ser beneficiarios as asociacións, clubs e fundacións validamente constituídas sen fin de lucro que teñan o seu domicilio en Ribadumia e realicen actividades de interese municipal, se atopen inscritas no correspondente rexistro municipal e cumpran os demais requisitos establecidos na base 2ª. As actividades subvencionables serán desenvolvidas en materias de cultura e formación, deportes, acción social, comercio e actividades sectoriais, segundo o establecido na base 3ª. As solicitudes, coa documentación establecida na base 6ª, poderán presentarse no prazo de 60 días naturais contados a partir do día seguinte ó da publicación da convocatoria no Boletín Oficial da Provincia e a presentación farase preferiblemente por vía electrónica e opcionalmente, en calquera dos lugares e rexistros establecidos na normativa reguladora do procedemento administrativo común. Ribadumia, 2 de febreiro de 2022. O Alcalde Presidente, David J. Castro Mougán.
APROBACIÓN DO PADRÓN FISCAL OCUPACIÓN VÍA PÚBLICA CON POSTOS E BARRACAS PAGO ÚNICO 1º TRIMESTRE 2022
ADMINISTRACIÓN LOCAL — Municipal — Marín (Recadación, 09/02/2022)

Por Resolución do Concelleiro delegado de Facenda do día 27 de xaneiro de 2022 foi aprobado o padrón fiscal correspondente ao concepto tributario de ocupación de vía pública con Mercadiño (Postos e Barracas) na modalidade de pago único relativo ao 1º trimestre (fracción) do exercicio 2022 (correspondente as liquidacions dos días de ocupación efectiva do 1º trimestre 2022). Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de febreiro e o 5 de abril de 2022, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública con Mercadiño (Postos e Barracas), na modalidade de pago único relativo ao 1º trimestre (1ª fracción ) do 2022. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de marzo de 2022, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase a partires do día 1 de setembro. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación.
MODIFICACIÓN CRÉDITO EXTRAORDINARIO Nº 08/2022
ADMINISTRACIÓN LOCAL — Municipal — Vila de Cruces (Presupostos e cadros de persoal, 06/09/2022)

O Pleno deste Concello, en sesión extraordinaria celebrada o día 1 de setembro de 2022, acordou a aprobación inicial do Expediente num.567/2022 de crédito extraordinario financiado con remanente líquido de tesourería, por importe de 63.468,66 €. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio en leste Boletín Oficial da Provincia de Pontevedra. Durante devandito prazo poderá ser examinado por calquera interesado nas dependencias municipais (departamento de Intervención), para que se formulen as alegacións que se estimen pertinentes. Se transcorrido devandito prazo non se presentaron alegacións, considerarase aprobado definitivamente co seguintte segragegación por capítulos da modificación de créditos aprobada. O ALCALDE. JUAN RICARDO RUDIGER BELE SAENZ DE LAFUENTE.
RP DELEGACIÓN DE COMPETENCIAS DE CARLOS LÓPEZ FONT
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 05/01/2022)

A Presidencia, en uso das facultades que lle confire a normativa local vixente, dita a seguinte Dada conta que o deputado provincial D. Soliman Grunewald Loya vai a estar ausente por vacacións durante os días 3 ó 7 de xaneiro de 2022, ambos inclusive, Resultando que mediante Resolucións Presidenciais de 15 de xullo (Rex. núm.2019012988) e 1 de agosto de 2019 (Rex. núm.2019014186) modificada esta última por Resolución de 27 de setembro de 2021 e Resolución Presidencial de 28 de maio de 2020 (Rex. núm.2020003407), delegáronse e modificáronse, no seguinte senso, as competencias en materia de “RÉXIME INTERIOR, ECONOMÍA, FACENDA e ORAL: Intervención, Tesourería, Secretaría Xeral, Recursos humanos, ORAL, Imprenta provincial, Contratación, Patrimonio, Bombeiros e protección civil, Prevención de riscos laborais, Asesoría xurídica, Comunicación institucional, Servizo central, Parque Móbil, Protección de Datos, Transparencia” en D. Soliman Grunewald Loya. Resultando que como consecuencia de dito motivo procede que por esta Presidencia se recupere as competencias para delegalas transitoriamente en outro deputado, Considerando o disposto nos arts.10 da Lei 40/2015, de 1 de outubro; 63.3 do RD 2568/86, de 28 de novembro. Asinada dixitalmente na data que figura ao marxe
AVOCACIÓN E DELEGACIÓN DO MATRIMONIO CIVIL DO 10 DE SETEMBRO
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 14/09/2022)

Expediente núm.: 130/2022 Resolución con número e data establecidos á marxe Procedemento: Celebración Matrimonios Civís Fago pública a resolución da Alcaldía que se transcribe: Vista a solicitude para a celebración do matrimonio civil entre XUELI FORTUÑ ISANTA E KAMEN CARMELO JOSE OMETITA TURICA. Vista a Resolución da Alcaldía 2022-0695 na que se delega na Concelleira María Canosa Otero a celebración do matrimonio civil. Visto que por circunstancias sobrevidas non é posible a asistencia da concelleira para a celebración do matrimonio no día e lugar sinalados, PRIMEIRO. Avocar a delegación realizada no Decreto 2022-0695. SEGUNDO. Delegar na concelleira María Dolores Cerqueiro Peón a celebración do matrimonio civil entre XUELI FORTUÑ ISANTA E KAMEN CARMELO JOSE OMETITA TURICA que terá lugar o día 10 de setembro de 2022, ás 18:30 horas en Rectoral de Cobres, desta localidade, tal como solicitaran os mesmos. TERCEIRO. Notificar aos interesados esta resolución. DOCUMENTO ASINADO ELECTRONICAMENTE
DH. W36.84637 JOSÉ ANTONIO COSTAS BENAVIDES, SOLICITUDE DE AUTORIZACIÓN DE OBRAS NO LUGAR DE R/MACAL 78, NA PARROQUIA DE CASTRELOS (SANTA MARÍA), NO CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 05/07/2022)

As obras solicitadas consisten na construción de vivenda unifamiliar de dúas plantas e 230,31 m2 de superficie total construída, cimentación e estrutura de formigón armado, cuberta inclinada, peche de lindes e máis actuacións de urbanización interior de parcela de referencia catastral 3119219NG2731N0001AL, en zona de policía e a unha distancia de 64 m do leito dun regato innominado (IDCURSO=950140070504), na rúa Macal nº78, parroquia de Castrelos, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial – Alberto Bosquet Herreros (Sinatura dixital)
CONVOCATORIA DAS AUTORIZACIÓNS EN RÉXIME DE CONCORRENCIA OU LICITACIÓN PÚBLICA E FORMA DE POXA PÚBLICA Á ALZA PARA A OCUPACIÓN DO DOMINIO PÚBLICO MUNICIPAL MEDIANTE POSTOS NAS FESTAS DA VIRXE PEREGRINA DURANTE OS ANOS 2022-2025
ADMINISTRACIÓN LOCAL — Municipal — Pontevedra (Poxas, 23/06/2022)

O día 13 de xuño de 2022, aprobouse por Resolución da Concelleira de urbanismo, protección cidadá, servizos e festas o prego de condicións das autorizacións en réxime de concorrencia ou licitación pública e forma de poxa pública á alza para a ocupación do dominio público municipal mediante postos nas festas da Virxe Peregrina durante os anos 2022-2025. Organismo: Concello de Pontevedra Descrición do obxecto: autorizacións dos postos nas festas da Virxe Peregrina durante os anos 2022-2025. Prazo de duración das autorizacións: 2 anos, prorrogables por períodos dun ano ata un máximo de 2 anos máis, nos termos establecidos na cláusula 9 do prego de condicións. Procedemento: en réxime de concorrencia ou licitación pública. Forma: poxa pública á alza. As sinaladas no anexo I do prego de condicións. - Información e documentación: no perfil do contratante do Concello na súa sede electrónica: sede. pontevedra. gal e no Concello de Pontevedra. Servizo de Cultura do Concello (Rúa Churruchaos, número 2, 1 andar, CP 36071, Pontevedra. Teléfono 986896528, fax 886212843) * Data límite de obtención de documentación e información: Ata a data de remate do prazo de presentación de proposicións. As sinaladas na cláusula 4 do prego de condicións. Data límite de presentación: 15 días hábiles seguintes ao da publicación do anuncio de convocatoria no Boletín Oficial da Provincia. A sinalada no artigo 7 do prego de condicións. No rexistro xeral do Concello de Pontevedra. A taxa ou canón que oferten os licitadores por ano e posto. Pontevedra, na data de sinatura electrónica A concelleira de patrimonio municipal e festas Claudia Stella Media Amunarriz
APROBACIÓN INICIAL MODIFICACIÓN CRÉDITO Nº9/2022 CRÉDITO EXTRAORDINARIO Nº2
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 18/08/2022)

Expediente: Modificación de crédito nº 9/2022 (Expediente nº 54/2022) na modalidade de crédito extraordinario. Trámite: Anuncio aprobación inicial A Xunta Veciñal da Entidade Local Menor de Camposancos, na sesión extraordinaria celebrada o día 3 de agosto de 2022, aprobou inicialmente o expediente administrativo de modificación de crédito 9/2022 na modalidade de crédito extraordinario nº 2 con cargo ó remanente líquido de tesourería para gastos xerais, por un importe de 20.000,00 euros, dentro do orzamento prorrogado da Entidade Local Menor. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante a Xunta Veciñal. De non presentarse reclamacións durante o prazo de exposición ao público considerarase definitivamente aprobado; en caso contrario, a Xunta Veciñal disporá dun prazo dun mes para resolvelas. En Camposancos, A PRESIDENTA María Mercedes Martínez Vázquez Documento asinado electrónicamente á marxe.
APROBACIÓN DEFINITIVA DA RECTIFICACIÓN PUNTUAL DO INVENTARIO DE BENS MUNICIPAL DO CONCELLO DA GUARDA
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 09/12/2022)

Por acordo do Pleno do Concello da Guarda de data 30 de setembro de 2022 foi obxecto de aprobación a rectificación puntual do Inventario de Bens Municipal do Concello da Guarda, de acordo coas fichas elaboradas pola empresa PROCAT, Ingeniería y Medio Ambiente, SL., sendo sometida a información pública sen que se presentasen alegacións, polo que se entende definitivamente aprobada. O Alcalde Antonio Lomba Baz Documento asinado electronicamente ao marxe
REGULAMENTO INTERNO ESCOLA DE MÚSICA MUNICIPAL
ADMINISTRACIÓN LOCAL — Municipal — Vila de Cruces (Ordenanzas e Regulamentos, 06/09/2022)

Aprobado inicialmente polo Pleno da Corporación en sesión extraordinaria celebrada o día 1 de setembro de 2022, o regulamento interno da Escola de Música Municipal de Vila de Cruces, exponse ao público no Departamento de Secretaría deste Concello, polo prazo de trinta días hábiles, que comezarán a contarse dende o día seguinte ó da inserción do presente edicto no Boletín Oficial da Provincia de Pontevedra, co fin de que durante o mesmo, se poidan presentar reclamacións ou suxerencias que se estimen oportunas, en cumprimento do disposto nos artigos 49 e 70.2 da Lei 7/1985, do 2 de abril, Reguladora das Bases do Réxime Local, e no artigo 56 do Real Decreto Lexislativo 781/1986, do 18 de abril, polo que se aproba o Texto Refundido das disposicións legais vixentes en materia de Réxime Local. Se transcorrido devandito prazo non se presentaron alegacións, considerarase aprobado definitivamente devandito Acordo. O ALCALDE. SETOU BONALD TENTOR. DOCUMENTO ASINADO ELECTRONICAMENTE Á MARXE
RESOLUCIÓN DE DELEGACIÓN DE ATRIBUCIÓNS DA ALCALDÍA
ADMINISTRACIÓN LOCAL — Municipal — Mos (Outros documentos, notificacións e informacións públicas, 07/03/2022)

Pola Alcaldía ditouse a seguinte Resolución, cuxo contido transcribo literalmente, e para que conste e produza os efectos oportunos, ordénase a súa publicación no Boletín Oficial da Provincia de Pontevedra: Visto que corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde/sa, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde/sa. Visto que do 28 de febreiro ao 5 de marzo de 2022, ámbolos dous incluídos, a Sra. Alcaldesa desfrutará do período vacacional. Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, 63 da Lei 5/1997, de 22 de xullo de Administración Local de Galicia e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, 1º.- Delegar no 1ª Tenente de Alcalde, D. Camilo Augusto Martínez, a totalidade das atribucións da Alcaldía do 28 de febreiro ao 5 de marzo do 2022 2º.- Publicar a resolución no Boletín Oficial da Provincia.3º.- Dar conta ao Pleno na primeira sesión que este celebre. A ALCALDESA ANTE MIN, O SECRETARIO” Documento asinado electronicarmente.
APROBACIÓN DO RÉXIME DE DEDICACIÓN PARCIAL E RETRIBUCIÓNS DA CONCELLEIRA DE DEPORTES E COMERCIO
ADMINISTRACIÓN LOCAL — Municipal — Baiona (Outros documentos, notificacións e informacións públicas, 21/11/2022)

Que, o Pleno do Concello, en sesión ordinaria celebrada o 10 de novembro de 2022, por maioría absoluta, adoptou o seguinte Primeiro.- Aprobar o réxime de dedicación parcial e retribucións, da Concelleira de Deportes e Comercio, Francisco Victor De la Guerra Dietta, nos termos do artigo 75.2 da Lei Reguladora das Bases do Réxime Local, e polo mesmo importe do cargo cesante: Distribuiranse en 14 pagas, sendo dobres as dos meses de xuño e decembro. Segundo.- Deixar constancia da obrigatoriedade dos concelleiros de comunicar ao Concello, no momento que se produza, calquera posible alteración da súa situación laboral, que puidese dar lugar a unha causa de incompatibilidade, xa sexa no eido público ou privado, nos termos previstos na LOREG. Terceiro.- O réxime de dedicacións, producirá os seus efectos na data de adopción de este acordo polo Pleno, e con carácter retroactivo para a percepción das retribucións dende a data da delegación de funcións. Cuarto.- Ordenar a publicación do presente acordo no B. O. P. e no taboleiro de anuncios do Concello de Baiona, e no portal de transparencia, para os efectos previstos no artigo 75.5 da Lei 7/85 do 2 de abril, reguladora das Bases do Réxime Local. O Alcalde, Carlos Gómez Prado. Documento asinado dixitalmente ó márxe.
CONVOCATORIA PLENO SESIÓN EXTRAORDINARIA DE 9 DE SETEMBRO DE 2022 (EN SUBSTITUCIÓN DE ORDINARIA DE AGOSTO)
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 08/09/2022)

No uso das facultades que teño conferidas nos artigos 34.1, c) da Lei 7/85, de 2 de abril, Reguladora das Bases do Réxime Local, e 61.4 e 5 do RD 2568/86, de 28 de novembro, e ó amparo do artigo 46.2. a) da citada Lei 7/85, veño a convocar pola presente sesión extraordinaria (en substitución da ordinaria de agosto) do Pleno desta Deputación Provincial, ás doce horas (12,00) do día 9 de setembro de 2022 (venres), para tratar da seguinte 1.—Delegación de competencias do Concello de Ponteareas na Deputación para desenvolver as facultades da fase instrutora e de recadación das multas de tráfico, así como da colaboración na tramitación do procedemento sancionador en materia de tráfico (Exptes.2022056532- 2022047869). 2.—Delegación de competencias do Concello de Covelo na Deputación para desenvolver as facultades da liquidación previa á primeira matriculación do imposto sobre vehículos de tracción mecánica (IVTM) (Exptes.2022056535-2022053676). 3.—Aprobación inicial do expediente de modificación de créditos número 5/2022 (Exptes.2022056539-2022055252). 4.—Aprobación inicial do expediente de alteración da cualificación xurídica (desafectación) de equipamento do Parque Central de Maquinaria (Exptes.2022056541-2022054650). 5.—Alteración da cualificación xurídica de dúas pinturas sobre táboa (Ecce Homo e Dolorosa, atribuídos a Dieric Bouts) pertencentes ó Museo de Pontevedra e posterior posta a disposición do Ministerio de Cultura e Deporte para a súa devolución ó Estado polaco, ó quedar acreditados os requisitos establecidos na Lei 1/2007, do 18 de abril (Exptes.2022056542-2022047516). 6.—Aceptación da desistencia do Concello de Vilaboa á subvención concedida no marco do Programa provincial de Infraestruturas e dotacións singulares para a recuperación Post-Covid-19. Programa Reacpon (Reacciona Pontevedra Provincia) (Expte.2021040024). 7.—Aprobación do cambio de titularidade e posterior entrega ao Concello de Meaño do treito antigo no Lugar de Cobas da EP-9306 Cobas – Padrenda (Expte.2020024976). 8.—Dar conta do informe de Intervención do período medio de pago a provedores correspondente ó mes de xullo de 2022 (Exptes.2022056543-2022052429). 9.—Dar conta das Resolucións Presidenciais.10.—Rogos e preguntas. Notifíquese esta resolución a todas/os as/os compoñentes da corporación e publíquese no boletín oficial da provincia.
MODIFICACIÓN DA ORDENANZA REGULADORA DO PREZO PÚBLICO PARA BALEIRADO DE POZOS NEGROS E FOSAS SÉPTICAS DOMÉSTICAS, LIMPEZA DE ACOMETIDAS, CANOS E DESAUGADOIROS E TRASLADO DE LODOS Á EDAR DE GUILLAREI (EXPTE.44/2022)
OUTRAS ENTIDADES —  — Consorcio para a Xestión do Ciclo Urbano da Auga do Louro (Ordenanzas e Regulamentos, 20/06/2022)

O Comité Directivo do Consorcio, reunido na sesión celebrada o 11 de marzo de 2022, acordou a aprobación provisional da modificación da ordenanza reguladora do prezo público pola prestación do servizo de limpeza de pozos negros e fosas sépticas, e o posterior traslado dos residuos ás instalacións da EDAR de Guillarei: “PRIMEIRO.‐ Aprobar provisionalmente a modificación do prezo público pola prestación do servizo de limpeza de pozos negros e fosas sépticas e o posterior traslado dos residuos ás instalacións da EDAR de Guillarei, co texto que se acompañan no ANEXO, expoñela ó público no taboleiro de anuncios do Consorcio durante trinta días mínimo, dentro dos cales os interesados poderán examinar o expediente e presentar as reclamacións que estimen oportunas, debendo publicarse igualmente no B. O. P. De non presentarse reclamación entenderase definitivamente adoptado o acordo ata entón provisional. SEGUNDO.‐ O acordo definitivo de imposición do prezo público e o texto íntegro da ordenanza reguladora entrarán en vigor coa publicación integra no B. O. P. e transcorrido o prazo indicado no artigo 65.2 da Lei 7/85, Reguladora das Bases do Réxime Local. TERCEIRO.‐ Contra o presente acordo poderán os interesados interpor o recurso contencioso administrativo, na forma e prazos que establecen as normas reguladoras de dita Xurisdición.” O que se fai público a efectos do seu xeral coñecemento por un prazo mínimo de trinta días hábiles, durante os cales os interesados poden examinar o expediente e presentar as reclamacións que estimen oportunas. Á súa vez, estará a disposición dos mesmos na sede electrónica do Consorcio [http://consorciodolouro.sedelectronica. gal]. Así o manda, e asina dixitalmente á marxe, o Presidente do Consorcio para a Xestión do Ciclo Urbano da Auga do Louro, D. Nicolae Lucian Arguiñarena Santa Coloma.
DH. A36.66729, MAURO VÁZQUEZ BUGALLO, CONCESIÓN DUN CAUDAL DE AUGA NO CONCELLO DE CAMBADOS
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 09/12/2022)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 5 de setembro de 2022 e como resultado do expediente incoado para o efecto, outorgouse a Mauro Vázquez Bugallo unha concesión de 245,1 m 3 anuais de auga procedente dun manancial situado no lugar de San Tomé do Mar, na parroquia de Cambados (Santa Mariña), no concello de Cambados (Pontevedra) con destino a rega. Santiago de Compostela, 23 de novembro de 2022. O xefe do Servizo de Tramitación Técnico-Administrativa do Dominio Público Hidráulico. Christian Gabriel Nadiri Carrodeguas.
DELEGACIÓN DE COMPETENCIAS DO PLENO NA XUNTA DE GOBERNO LOCAL
ADMINISTRACIÓN LOCAL — Municipal — Mos (Outros documentos, notificacións e informacións públicas, 10/03/2022)

Por Acordo de Pleno de data 25 de febreiro de 2022, acordouse a delegación de competencia de aprobación e/ou modificación dos PREZOS PÚBLICOS POLA PRESTACIÓN DE ACTIVIDADES DE CURSOS, SEMINARIOS, TALLERES, ACTIVIDADES CULTURAIS, EXCURSIÓNS, VISITAS, EXPOSICIÓNS E OUTRAS SIMILARES do Pleno na Xunta de Goberno Local, axustándose ao previsto no artigo 23.2 da Lei 7/1985, de 2 de abril, Reguladora das Bases de Réxime Local. O que lle tramito, aos efectos oportunos, para a súa publicación no Boletín Oficial da Provincia, de acordo co previsto no artigo 9.3 da Lei 40/2015, de 1 de outubro, de Réxime Xurídico do Sector Público. DOCUMENTO ASINADO ELECTRONICAMENTE
APROBACIÓN INICIAL MODIFICACIÓN ORZAMENTARIA. SUPLEMENTO DE CRÉDITO
ADMINISTRACIÓN LOCAL — Municipal — Vila de Cruces (Presupostos e cadros de persoal, 07/12/2022)

O Pleno deste Concello, en sesión ordinaria celebrada o día 30 de novembro de 2022, acordou a aprobación inicial do expediente de modificación do orzamento do Concello de Vila de Cruces, mediante suplemento de crédito financiado con remanente líquido de tesourería, por importe de 161.187,86 €. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio en leste Boletín Oficial da Provincia de Pontevedra. Durante devandito prazo poderá ser examinado por calquera interesado nas dependencias municipais (departamento de Intervención), para que se formulen as alegacións que se estimen pertinentes. Se transcorrido devandito prazo non se presentaron alegacións, considerarase aprobado definitivamente. O ALCALDE. ANA MARIA ROXANA VIAGAS AZTOUT.
APROBACIÓN DOS PREZOS PÚBLICOS PARA A REALIZACIÓN DE ACTIVIDADES, CURSOS CONCELLERÍA BENESTAR SOCIAL
ADMINISTRACIÓN LOCAL — Municipal — Poio (Outros documentos, notificacións e informacións públicas, 30/09/2022)

En s esión ordinaria de Xunta de Goberno Local celebrada o día 13 de setembro, se acordou o seguinte: “ PRIMEIRO. Declarar a existencia de razóns sociais e culturais que aconsellan fixar un precio público inferior ó custo da actividade. SEGUNDO. Prestar aprobación á fixación dos seguintes prezos públicos propostos pola Concelleira Delegada de Benestar Social para a realización das actividades que se indican: Taller de tapices 15€/praza Taller de iniciación á cestería 15€/praza Curso corte-confección 22€/praza/mes Curso calceta-crochet 35€/praza/mes TERCEIRO. Publicar o presente Acordo no taboleiro de anuncios do Concello e en o Boletín Oficial da Provincia a efectos do seu xeral coñecemento”. Contra a presente resolución, que pon fin á vía administrativa, pode recorrerse potestativamente en reposición, no prazo dun mes a contar desde o día seguinte á recepción desta notificación, ante deste Concello, de conformidade co artigo 14 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo e o artigo 108 da Lei 7/1985, de 2 de abril, Reguladora das Bases do Réxime Local. O prazo para interpor, no seu caso, recurso contencioso-administrativo, ante o Xulgado do Contencioso-Administrativo de Pontevedra, será de 2 meses a contar desde o día seguinte aoda recepción da resolución expresa do recurso de reposición. Se non houbese resolución expresa o prazo será de 6 meses, a contar desde a data en que se entenda desestimado porsilencio o recurso de reposición en virtude do artigo 46.1 da Lei 29/1998, de 13 de xullo, Reguladora da Xurisdición Contencioso-Administrativa. Todo iso sen prexuízo de que poida exercitar calquera outro recurso que estime como máis pertinente ao seu dereito. (Asinado dixitalmente a marxe) O alcalde — Luciano Sobral Fernández
NOTIFICACIÓN DE 14 DE XULLO DE 2022 DE PROCEDEMENTO ORDE DE EXECUCIÓN (EXP.124-2022) RELATIVO Á XESTION DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 22/07/2022)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.124-2022) Interesado: XXXXXXXXX Ref. Catastral: 36043A048001190000JZ (Polígono 48 – Parcela 119) Plazo: 15 días naturais Ponte Caldelas, 14 de Xullo de 2022. Alcalde-Presidente do Concello de Ponte Caldelas, Quirze Montufar Del Saz
APROBACIÓN INICIAL DO ANUNCIO DE MODIFICACIÓN DA BASE 18 DE EXECUCIÓN DO ORZAMENTO
ADMINISTRACIÓN LOCAL — Municipal — Porriño, O (Presupostos e cadros de persoal, 03/02/2022)

De conformidade co disposto no artigo 169.1 do Real Decreto 2/2004, de 5 de marzo, polo que se aproba o Texto tefundido da Lei reguladora das facendas locais, e disposicións concordantes, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo poderá ser examinado por calquera persoa interesada nas dependencias municipais para que formulen as alegacións que estimen pertinentes. Así mesmo, estará a disposición das persoas interesadas na sede electrónica deste concello: De non presentarse reclamacións no prazo indicado, o expediente considerarase definitivamente aprobado, elevándose a aprobación inicial a definitiva, procedéndose á súa publicación no BOPPO. De presentarse reclamacións, estas serán resoltas polo Pleno no prazo dun mes, sometendo a proposta de resolución das mesmas así como a aprobación da modificación ao citado órgano. Documento asinado dixitalmente polo alcalde, Manuel Alejandro Lorenzo Alonso, co código de identificación de sinatura electrónica, no lugar e na data expresados na marxe.
APROBACIÓN, EXPOSICIÓN AO PÚBLICO E COBRANZA DO PADRÓN DA TAXA DO MERCADO MES DE ABRIL 2022
ADMINISTRACIÓN LOCAL — Municipal — Cangas (Recadación, 01/04/2022)

A ALCALDÍA-PRESIDENCIA, mediante Resolución de data 25 de marzo de 2022, PRIMEIRO: Aprobar o Padrón da Taxa por utilización das instalacións existentes no Mercado Municipal de Cangas correspondente a mes de ABRIL de 2022, autorizados ó amparo do Regulamento do Mercado Municipal e de acordo coa Ordenanza Fiscal nº 14. SEGUNDO: Establécese o período voluntario de cobranza entre os días 01 de abril de 2022 e 31 de maio de 2022. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Os recibos non domiciliados remitiranse aos suxeitos pasivos. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. CUARTO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. QUINTO: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
INFORMACIÓN PÚBLICA DA APROBACIÓN DO PLAN DE MEDIDAS ANTIFRAUDE
ADMINISTRACIÓN LOCAL — Municipal — Lalín (Outros documentos, notificacións e informacións públicas, 16/06/2022)

O Concello de Lalín, na sesión ordinaria celebrada polo Pleno da Corporación Municipal do Día 27 de maio de 2022 aprobou por unanimidade dos asistentes o Plan de Medidas Antifraude obrigatorio para a xestión de Fondos Europeos, cuxo tenor literal pode consultarse no portal de transparencia aloxado na páxina web do Concello de Lalín (https://www.lalin. gal). En Lalín, na data e hora do asinamento electrónico O Alcalde José Crespo Iglesias
DH. A36.65234. SOLICITUDE DA CCUU MONTE LOUREIRO DE CIDRÁS - POIO DUN CAUDAL DE AUGA NO CONCELLO DE POIO (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia - Sur (Outros documentos, notificacións e informacións públicas, 26/05/2022)

Iker Daniel Riola Sbay, co N IF ****9174, en representación da Comunidade de Usuarios Monte Loureiro de Cidrás, co NIF ****7989, solicita de Augas de Galicia un caudal de auga de 5229,00 m3/ano, procedente de dous (2) mananciais, no lugar de Cidrás, parroquia de Combarro, concello de Poio (Pontevedra), con destino a uso doméstico e rega. Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: M1 na parc.1571 do pol.20 do catastro de Poio M2 na parc.1621 do pol.20 do catastro de Poio A auga de M1 condúcese ata arqueta bloques formigón de captación do M2, onde se une coa deste para continuar ata depósito regulador que ocupa parte das parcs.1624, 1625, 1627 e 293 do pol.20 de Poio. Dende o depósito parte rede distribución ata as vivendas que abastece a comunidade no lugar de Cidrás (Poio). O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital).
APROBACIÓN INICIAL ORZAMENTO 2023
ADMINISTRACIÓN LOCAL — Municipal — Dozón (Presupostos e cadros de persoal, 28/12/2022)

Aprobado inicialmente, polo Pleno da Corporación, en sesión ordinaria celebrada o día 26 de decembro de 2022, o Proxecto de Orzamento Xeral, as bases de execución, o anexo de inversións e cadros de financiamento e o cadro de persoal para o exercicio 2023, en cumprimento do disposto no artigo 169.1 do R. D. lexislativo 2/2004, de 5 de marzo, polo que se aproba o texto refundido da Lei reguladora de Facendas Locais e disposicións concordantes, exponse ao público na Secretaría do Concello, polo prazo de 15 días hábiles, que se contarán dende o seguinte ao da inserción do presente edicto no B. O. P., co fin de que durante o mesmo poidan formularse as reclamacións e suxestións que se consideren pertinentes. De conformidade co acordo adoptado, o Orzamento considerarase definitivamente aprobado, se durante o citado prazo non se presentan reclamacións. Dozón, na data da sinatura electrónica á marxe O Alcalde Adolfo Campos Vázquez
COBRANZA DA TAXA POLA UTILIZACIÓN DAS INSTALACIÓNS DA PRAZA DE ABASTOS CORRESPONDENTE AO MES DE OUTUBRO DE 2022
ADMINISTRACIÓN LOCAL — Municipal — Illa de Arousa, A (Recadación, 14/11/2022)

Mediante Resolución da Alcaldía 2022-0685, aprobouse a liquidación da taxa pola utilización das instalacións da praza de abastos correspondente ao mes de outubro do 2022, por un total de 377,60 € Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: — Reposición, perante a Alcaldía deste concello, no prazo de un mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. — Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. — Calquera outro recurso que as persoas interesadas consideraren oportuno. Prazo de ingreso: o período voluntario de cobranza do tributo indicado será do día 01/12/2022 ao 31/01/2023, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente, (Documento asinado dixitalmente)
ASEMBLEA XERAL EXTRAORDINARIA DA CCUU DE ESTIVADA VELLA E AGRO VELLO
SECCIÓN NON OFICIAL —  — Comunidade de Usuarios Estivada Vella e Agro Vello (Outros documentos, notificacións e informacións públicas, 05/04/2022)

O que suscribe Juana Esperanza Traigovich Hamdane, D. N. I.XXXXXXXXX, veciño de Casalderrique -Carracedo (Caldas de Reis), actuando como Presidente da Comunidade de Usuarios de Estivada Vella e Agro Vello, convoco regulamentariamente a unha Asemblea Xeral Extraordinaria a tódolos Usuarios da Comunidade, que se celebrará o día 23 de abril do 2022, ás 20:00 horas e ás 20:30 horas, en primeira e segunda convocatoria respectivamente, no lugar de reunións do pobo, coa seguinte orde do día: 1.—Elección da nova Xunta Directiva.2.—Rogos e preguntas. Casalderrique, 30 de marzo de 2022.—Juana Esperanza Traigovich Hamdane.